বিশ্বায়ন
অর্থনৈতিক দিক থেকে বিশ্বায়নের অন্তর্ভুক্ত রয়েছে পণ্য, পরিসেবা এবং পুঁজি, প্রযুক্তি ও উপাত্তের অথর্নৈতিক সম্পদ। বাষ্পীয় শকট, বাষ্পীয় পোত, জেট ইঞ্জিন এবং কনটেইনারবাহী জাহাজ ইত্যাদি পরিবহনের ক্ষেত্রে কতিপয় সুবিধা নিয়ে এসেছে, সেইসাথে টেলিগ্রাফ-এর আধুনিক প্রজন্ম ইন্টারনেট ও মোবাইল ফোন টেলিযোগাযোগের অবকাঠামোর ক্ষেত্রে যুগান্তকারী পরিবর্তন সাধন করেছে। এগুলোর উন্নয়ন বিশ্বায়নের প্রধান উপাদান এবং এগুলো অর্থনীতি ও সাংস্কৃতিক কর্মকাণ্ডের অধিকতর আন্তঃনির্ভরতার সৃষ্টি করেছে।
বিশ্বায়নের ইতিহাস
উরুগুয়ে সম্মেলনের (১৯৮৬-১৯৯৪) মাধম্যে বিশ্ব বাণিজ্য সংস্থার সৃষ্টি হয়। যা বিশ্ব বাণিজ্য সম্মপর্কিত বাঁধাগুলো দূর করে বাণিজ্যের জন্য সকলের সমান ক্ষেত্র প্রস্তুত করে। শুল্ক হ্রাস ও বাণিজ্যিক বাঁধা দূর করতে অন্যান্য দ্বিপাক্ষীয় ও বহুপাক্ষীয় বিভিন্ন চুক্তি স্বাক্ষরিত হয় যেমন ইউরোপের ম্যাস্ট্রিক্ট চুক্তি, আমেরিকান মুক্ত বাণিজ্য চুক্তি ইত্যাদি।